《自信丰往龙南过竹高岭作》
明代·黄仲昭

登登已度几嶙嶒，鸟道萦回尚未平。宪节双穿青霭去，轺车多傍白云行。

山如盔甲偶然事，民习干戈遂得名。司牧倘能兴道化，贪泉宁浼隐之清。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。